Naukion yhtenäiskoulun järjestyssäännöt

Järjestyssäännöt on laadittu yhdessä oppilaiden kanssa luokkakohtaisessa työskentelyssä.

Järjestyssäännöt
1. YLEISTÄ

* Liiku koulun sisätiloissa rauhallisesti aiheuttamatta vaaraa tai häiriötä muille.
* Jätä ulkojalkineet ja ulkovaatteet ala-aulaan tai C-portaassa eteiseen. Älä pidä myöskään päähinettä opetustiloissa ja ruokalassa.

ULKOJALKINEET LUOKKIEN ETEEN

* Odota oppitunnin alkua ala-aulassa tai C-portaaseen mennessä ulko-ovella. Mene luokkiin vasta opettajan johdolla.
* Käsittele koulun ja muiden oppilaiden omaisuutta huolellisesti. Jos aiheutat tahallaan tai tuottamuksellisesti vahinkoa olet ilmoitus- ja korvausvelvollinen aiheuttamastasi vahingosta.
* Olet omalta osaltasi vaikuttamassa koulun viihtyisyyteen. Älä siis roskaa koulun sisä- tai ulkotiloissa. Käytä roskakoreja.
* Älä tuo arvoesineitä tai rahaa kouluun, ellei se ole välttämätöntä. Koulu ei ole vastuussa oppilaan omaisuudesta.
* Pidä matkapuhelimesi ja muutkin elektroniset laitteet suljettuina tuntien aikana.

ELEKTRONISIA LAITTEITA SAA KÄYTTÄÄ AINOASTAAN OPETTAJAN LUVALLA, MUUTEN NE PIDETÄÄN POIS NÄKYVISTÄ

* Uimahallilla, urheilutalolla, jäähallilla tai kaupungin varikkoalueella oleskelu on kielletty, ellei oppitunti sitä edellytä.
* Vaaraa tai vahinkoa aiheuttavat leikit samoin kuin rahapelit ovat kiellettyjä.
* Tupakointi

TUPAKKATUOTTEIDEN sekä päihteiden ja huumeiden käyttö ja hallussapito on kielletty.

* Mopot ja polkupyörät jätetään koulupäivän ajaksi niille varatuille paikoille.
* MOPOT JÄÄHALLIN PARKKIPAIKALLE

2. VÄLITUNNIT

* Välituntialue on koulun Kuusaantien puoleiset piha-alueet.
* Vietä välitunnit koulun piha-alueella, ellei tunnin ohjelma vaadi poistumista koulualueelta.
* Kiirehdi ulkovälitunneilla ulos. Ruokavälitunnit ja ns. siirtymävälitunnit saat viettää sisällä
* Välitunneilla et saa
	+ poistua koulualueelta ilman opettajan lupaa
	+ ajella pyörällä tai mopolla piha-alueella etkä käsitellä niitä
	+ heitellä lumipalloja, kiviä tms.
	+ olla asiattomasti wc:ssä
	+ juosta sisällä
	+ oleskella rappukäytävissä
	+ toimia omaa tai muiden turvallisuutta vaarantavalla tavalla

3. RUOKAILU

* Noudata annettua ruokailuvuoroa. Ruokalaan voit mennä, kun keittiöstä on annettu lupa. Ruokajonossa ei saa tungeksia eikä etuilla.
* Noudata hyviä ruokailutapoja. Ota ruokaa vain sen verran kuin jaksat syödä.
* Vie ruokailuvälineet pois syötyäsi ja jätä ruokailupaikkasi siistiksi.
* PUHELIMIA EI KÄYTETÄ RUOKALASSA

4. POISSAOLOT JA MYÖHÄSTYMISET

* Koulusta voi olla poissa sairauden vuoksi tai hyväksyttävästä syystä myönnetyllä luvalla. Enintään kolmen päivän poissaololuvan voi myöntää luokanvalvoja, pidemmän poissaololuvan myöntää rehtori.
* Poistumiseen kesken koulupäivän esim. sairaustapauksessa on pyydettävä lupa luokanvalvojalta, joltakin opettajalta tai terveydenhoitajalta.
* Selvitys poissaolon syystä on toimitettava luokanvalvojalle.
* Huoltajan on ilmoitettava poissaolosta luokanvalvojalle viimeistään kolmantena päivänä.
* Aiheettomista myöhästymisistä voidaan rangaista.

6. MUUTA

* Niissä asioissa joista ei järjestyssäännöissä ja menettelytapaohjeissa erikseen määrätä, noudatetaan perusopetuksesta annettuja lakeja ja asetuksia sekä opetushallituksen ja koulutuslautakunnan antamia ohjeita sekä yleisesti hyväksyttyjä tapoja.
* Myös opettajakunta voi antaa järjestyssääntöjen vertaisena noudatettavia menettely- ja käyttäytymisohjeita.

JÄRJESTYSSÄÄNTÖJEN TAVOITTEENA on

* luoda edellytykset tulokselliselle työskentelylle turvallisessa ja viihtyisässä ympäristössä
* taata kaikkien koulussa työskentelevien oikeusturva ja toimintaoikeudet
* totuttaa kantamaan vastuuta yhteisestä työympäristöstä

JÄRJESTYSSÄÄNNÖT OVAT VOIMASSA

* koulun alueella, joka käsittää Naukion yhtenäiskoulun rakennukset piha-alueineen
* kouluaikana, eli työjärjestyksen mukaisena työpäivänä ja koulumatkalla
* koulun järjestämissä tilaisuuksissa, esimerkiksi opintoretkellä ja kilpailuissa
* muissa koulunkäyntiin välittömästi liittyvissä tilanteissa sekä eri maastossa tai eri urheilupaikoissa pidettävillä tunneilla